open-index/open-wikipedia-markdown huggingface dataset:
Ξενία Σπετσών

To **«Ξενία» Σπετσών** αποτελούσε ξενοδοχειακή μονάδα του Ε.Ο.Τ στο νησί των Σπετσών η οποία είχε ως στόχο την ανάπτυξη των τουριστικών υποδομών της ευρύτερης περιοχής με σκοπό την ανταπόκριση στην αυξανόμενη τουριστική κίνηση. Το «**Ξενία**» **Σπετσών** αποτέλεσε ξενοδοχειακή μονάδα η οποία εντασσόταν στο Τουριστικό Πρόγραμμα «'''Ξενία'''» και αποτελούσε μέλος των τουριστικών υποδομών που κατασκευάστηκαν την εποχή εκείνη σε όλη την επικράτεια. Η μονάδα κατασκευάστηκε το 1962 από τον Φίλιππο Βώκο και παρέμεινε εν λειτουργία για αρκετά χρόνια έως τα τέλη της δεκαετίας του 1990. Στις αρχές του 2000 μισθώθηκε σε ιδιώτη με την προοπτική να ανακαινιστεί και να επαναλειτουργήσει, ωστόσο έως σήμερα παραμένει εγκαταλελειμμένο, όντας νεότερο διατηρητέο αρχιτεκτονικό μνημείο.

## Τοποθεσία
Το «**Ξενία**» κατασκευάστηκε σε άνοιγμα άνωθεν της παραλιακής οδού 2 χιλιόμετρα ανατολικά από το λιμάνι των Σπετσών την «Νταπιά» (σημερινό Λιγονέρι), πλησίον της Σχολής των Σπετσών. Η πρόσβαση στην μονάδα υποστηρίζεται οδικώς από την παραλιακή οδό που περνάει παραπλεύρως της μονάδας είτε μέσω σκάφους στην προβλήτα που βρίσκεται έμπροσθεν της υποδομής.

## Αρχιτεκτονική

### Κεντρική Μονάδα
Η μονάδα απαρτίζεται από έναν ενιαίο κτηριακό όγκο 60 δωματίων ο οποίος εμπεριέχει τις αίθουσες υποδοχής και εστιατορίου καθώς και ένα εξωτερικά διαμορφωμένο χώρο με σκοπό την στέγαση πισίνας. Η ενιαία πτέρυγα της μονάδας εκτείνεται σε τρεις ορόφους με οριζόντια διάταξη, ενώ η αρχιτεκτονική του ξενοδοχείου διέπεται έως και σήμερα από την πρώιμη μορφή του ελληνικού μεταπολεμικού μοντερνισμού.

### Bungalows
Την δυναμική της μονάδας συμπληρώνουν δέκα γραμμικοί όγκοι Bungalows ή αλλιώς περιπτέρων δωματίων τα οποία κατασκευάστηκαν στο άνω άκρο του οικοπέδου διάσπαρτοι με πανοραμική θέα το ξενοδοχειακό συγκρότημα και την ευρύτερη περιοχή.

## Παραπομπές


Κατηγορία:Τουριστικό Πρόγραμμα «Ξενία»
Χρυσή Μπάλα του 1981

μικρογραφία|O Καρλ-Χάιντς Ρουμενίγκε, νικητής της Χρυσής Μπάλας 1981
Η **Χρυσή Μπάλα του 1981**, δόθηκε στον καλύτερο ποδοσφαιριστή της Ευρώπης όπως κρίθηκε από μια ομάδα αθλητικών δημοσιογράφων από χώρες μέλη της UEFA, τον Καρλ-Χάιντς Ρουμενίγκε στις 29 Δεκεμβρίου 1981.

Αυτή ήταν η δεύτερη διαδοχική νίκη του Ρουμενίγκε.

## Κατάταξη

## Βιβλιογραφικές αναφορές

## Εξωτερικοί σύνδεσμοι
* Επίσημη σελίδα της Χρυσής Μπάλας ''του France Football''

1981
Κατάλογος βραβεύσεων και υποψηφιοτήτων για ταινία Black Panther: Wakanda Forever

[μικρογραφία|Η [Άντζελα Μπάσετ έλαβε ευρεία αναγνώριση από τους κριτικούς και το κοινό, έχοντας τις περισσότερες υποκριτικές υποψηφιότητες για το *[[Black Panther: Wakanda Forever]]*.]]
Το *[[Black Panther: Wakanda Forever]]* είναι αμερικανική υπερηρωική ταινία βασισμένη στον χαρακτήρα των Marvel Comics Black Panther. Η παραγωγή έγινε από την Marvel Studios και η διανομή από την Walt Disney Studios Motion Pictures. Αποτελεί συνέχεια της ταινίας *[[Black Panther (ταινία)|Black Panther]]* (2018) και την 30η ταινία του Κινηματογραφικού Σύμπαντος της Marvel (MCU). Την σκηνοθεσία ανέλαβε ο Ράιαν Κούγκλερ, ο οποίος έγραψε και το σενάριο μαζί με τον Τζο Ρόμπερτ Κόουλ. Στην ταινία πρωταγωνιστεί η Λετίσια Ράιτ ως Σούρι / Black Panther, πλαισιωμένη από τους οι Λουπίτα Νιόνγκο, Ντανάι Γκουρίρα, Ουίνστον Ντιουκ, Φλόρενς Κασούμπα, Ντομινίκ Θορν, Μικέιλα Κοέλ, Μέιμπελ Καδένα, Τένοτς Ουέρτα, Μάρτιν Φρίμαν, Τζούλια Λουί-Ντράιφους και Άντζελα Μπάσετ. Στην ταινία, οι ηγέτες της Γουακάντα πολεμούν για να προστατεύσουν το έθνος τους μετά από τον ξαφνικό θάνατο του βασιλιά τους, Τ'Τσάλα.

Το *Black Panther: Wakanda Forever* έκανε πρεμιέρα στο El Capitan Theatre και στον Κινηματογράφο Ντόλμπι στο Χόλυγουντ στις 26 Οκτωβρίου του 2022, και κυκλοφόρησε στις Ηνωμένες Πολιτείες στις 11 Νοεμβρίου του 2022. Εισέπραξε $837 εκατομμύρια παγκοσμίως, γίνοντας η έκτη ταινία του 2022 με τις μεγαλύτερες εισπράξεις. Η σελίδα συλλογής κριτικών Rotten Tomatoes δίνει στην ταινία ποσοστό αποδοχής 84%, με βάση 442 κριτικές. Στο Metacritic, η ταινία σημειώνει ποσοστό αποδοχής 67/100, βασισμένο σε 62 κριτικές με την ένδειξη "γενικά ευνοϊκές κριτικές".

Η ταινία έλαβε διάφορα βραβεία και υποψηφιότητες με τις περισσότερες υποψηφιότητες να είναι για την ίδια την ταινία, τις ερμηνείες, τον σχεδιασμό των κοστουμιών, το κόστος παραγωγής, και το soundtrack. Η Μπάσετ έλαβε ευρεία αναγνώριση για την ερμηνεία τις ως Βασίλισσα Ρααμόνα, για την οποία κέρδισε Χρυσή Σφαίρα Καλύτερου Β' Γυναικείου Ρόλου σε Ταινία. Έγινε η πρώτη ηθοποιός που κέρδισε σημαντικό βραβείο για ταινία της Marvel. Η ταινία έλαβε υποψηφιότητα για πέντε Όσκαρ, ένα Βραβείο Βρετανικής Ακαδημίας Κινηματογράφου, έξι Βραβεία Broadcast Film Critics Association, δύο Χρυσές Σφαίρες (κερδίζοντας μία), και δύο Βραβεία Σωματείου Ηθοποιών.

## Διακρίσεις

## Παραπομπές


## Εξωτερικοί σύνδεσμοι
*  στην IMDb

Κατηγορία:Black Panther (σειρά ταινιών)
Κατηγορία:Κινηματογραφικό Σύμπαν της Marvel: Φάση Τέσσερα
Κατηγορία:Κατάλογοι βραβεύσεων και υποψηφιοτήτων ανά ταινία του Κινηματογραφικού Σύμπαντος της Marvel
Χρυσή Μπάλα του 1982

Η **Χρυσή Μπάλα του 1982**, δόθηκε στον καλύτερο ποδοσφαιριστή της Ευρώπης όπως κρίθηκε από μια ομάδα αθλητικών δημοσιογράφων από χώρες μέλη της UEFA, τον Πάολο Ρόσι στις 28 Δεκεμβρίου 1982. 

Ο Rossi ήταν ο τρίτος Ιταλός που κέρδισε το βραβείο μετά τον Ομάρ Σίβορι το 1961 και τον Τζάνι Ριβέρα το 1969. Ο Ρόσι ήταν επίσης ο δεύτερος παίκτης της Γιουβέντους που κέρδισε το βραβείο, μετά τον Σίβορι το 1961. 

## Κατάταξη

## Βιβλιογραφικές αναφορές

## Εξωτερικοί σύνδεσμοι

* Επίσημη σελίδα της Χρυσής Μπάλας ''του France Football''
1982
Squalius ghigii

Το **γκιζάνι** (*Squalius ghigii*) είναι ένα είδος ψαριού του γλυκού νερού της οικογένειας των Κυπρινιδών που είναι ενδημικό της Ρόδου.

Ορισμένοι μελετητές έχουν συμπεριλάβει το είδος στο γένος *Ladigesocypris* .

## Παραπομπές


Κατηγορία:Πανίδα της Ελλάδας
NGC 4503

Ο **[[Νέος Γενικός Κατάλογος|NGC]] 4503** είναι ραβδωτός σπειροειδής γαλαξίας ο οποίος απέχει 41-74 εκατομμύρια έτη φωτός και βρίσκεται στον αστερισμό Παρθένο. Ανακαλύφθηκε από τον αστρονόμο Ουίλιαμ Χέρσελ (William Herschel) στις 15 Μαρτίου 1784 και ανήκει στο Σμήνος γαλαξιών της Παρθένου.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Παρθένος (αστερισμός)
4503
41538
07680
Κατηγορία:Σμήνος της Παρθένου
+02-32-118
NGC 4506

Ο **[[Νέος Γενικός Κατάλογος|NGC]] 4506** είναι σπειροειδής γαλαξίας ο οποίος απέχει περίπου 50 εκατομμύρια έτη φωτός και βρίσκεται στον αστερισμό Κόμη Βερενίκης. Θεωρείται ιδιόμορφος γαλαξίας εξαιτίας της παρουσίας νεφών σκόνης που περιβάλουν τον πυρήνα του. 

Ανακαλύφθηκε από τον αστρονόμο Ουίλιαμ Χέρσελ (William Herschel) στις 14 Ιανουαρίου 1787 και ανήκει στο Σμήνος γαλαξιών της Παρθένου.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Κόμη Βερενίκης
41546
07682
4506
Κατηγορία:Σμήνος της Παρθένου
Φραγκοειδή

Τα **φραγκοειδή** (λατινική και επιστημονική ονομασία *Francoaceae*) είναι οικογένεια δικοτυλήδονων φυτών που ανήκει στην τάξη του γερανιού, τα γερανιώδη. Είναι η μικρότερη από τις δύο μόνο οικογένειες αυτής της τάξεως (η άλλη είναι τα γερανιοειδή). Τα φραγκοειδή είναι ποώδη πολυετή φυτά, τα φύλλα των οποίων είναι εναλλασσόμενα και μια ομάδα τους εκφύεται από τη βάση του βλαστού, κάτι που χαρακτηρίζει την οικογένεια.

Τα *Francoaceae* αναγνωρίζονται ως οικογένεια από τα περισσότερα ταξινομικά σχήματα, εκτός από το παλαιότερο (2009) σύστημα APG III, στο οποίο τα γένη τους περιλαμβάνονται στην οικογένεια μελιανθοειδή (*Melianthaceae*). Στο APG IV του 2016 τα φραγκοειδή αναγνωρίζονται και πάλι ως ξεχωριστή οικογένεια και αντιθέτως τα μελιανθοειδή υπάγονται σε αυτή.

Σήμερα αναγνωρίζονται γενικώς στην οικογένεια *Francoaceae* τα εξής οκτώ γένη, όλα ενδημικά της Χιλής:

* *[[Balbisia]]*
* *[[Bersama]]*
* *[[Francoa]]*
* *[[Greyia]]*
* *[[Μελίανθος|Melianthus]]*
* *[[Ρυγχοθήκη|Rhynchotheca]]*
* *[[Tetilla]]*
* *[[Βιβιανία|Viviania]]*

## Παραπομπές

Κατηγορία:Γερανιώδη
Κατηγορία:Χλωρίδα της Χιλής
Λέναρτ Στραντ

Ο **Λέναρτ Στραντ** (*Lennart Strand*, 13 Ιουνίου 1921 — 23 Ιανουαρίου 2004) ήταν Σουηδός αθλητής του στίβου, δρομέας ημιαντοχής που ειδικεύθηκε στα 1.500 μέτρα. Σε αυτό το αγώνισμα ήταν πρωταθλητής Σουηδίας τα έτη 1945, 1946, 1947, 1949 και 1950, και πρωταθλητής Ευρώπης το 1946, όταν άφησε δεύτερο τον συμπατριώτη του Χένρυ Έρικσον. Δύο χρόνια αργότερα τερμάτισε ο ίδιος δεύτερος πίσω από τον Έρικσον στον τελικό των 1.500 μέτρων στους Ολυμπιακούς Αγώνες του 1948. Το 1947 ο Στραντ ισοφάρισε το παγκόσμιο ρεκόρ του Γκούντερ Χογκ στα 1.500 μ. με χρόνο 3 λεπτά και 43,0 δευτερόλεπτα στο Μάλμε.

Ο Στραντ αποσύρθηκε από την αγωνιστική δράση μετά την εγκατάλειψή του στον τελικό αγώνα των 1500 μέτρων στο Ευρωπαϊκό Πρωτάθλημα Στίβου το 1950. Στη συνέχεια έγινε ένας επιτυχημένος πιανίστας και ηχογράφησε αρκετούς δίσκους τζαζ από το 1952. Επιπλέον εργάσθηκε ως αθλητικός αρθρογράφος στην εφημερίδα *Sydsvenska Dagbladet*. Πέθανε σε ηλικία 82 ετών, μετά από τραυματισμό σε τροχαίο ατύχημα στα τέλη του 2003.

## Παραπομπές


Κατηγορία:Σουηδοί αθλητές του στίβου
Κατηγορία:Δρομείς μεσαίων αποστάσεων
Κατηγορία:Πρωταθλητές Ευρώπης στον στίβο
Κατηγορία:Σουηδοί Ολυμπιονίκες
Κατηγορία:Αργυροί Ολυμπιονίκες του στίβου
Ευθεία Όιλερ

right|thumb|Το ορθόκεντρο <math>\mathrm{H}</math>, το βαρύκεντρο <math>\rm G</math> και το περίκεντρο <math>\rm O</math> βρίσκονται στην ίδια ευθεία, την ευθεία Όιλερ.
Στην γεωμετρία, σε κάθε τρίγωνο που δεν είναι ισόπλευρο, η **ευθεία Όιλερ** (αναφέρεται και ως **ευθεία Euler**) είναι η ευθεία πάνω στην οποία βρίσκεται το ορθόκεντρο \mathrm{H}, το βαρύκεντρο \mathrm{G} και το περίκεντρο \mathrm{O}. Επίσης, ισχύει ότι \mathrm{GH} = 2\mathrm{GO}. Στα ισόπλευρα τρίγωνα, αυτά τα τρία σημεία συμπίπτουν.

Η ευθεία αυτή περιέχει αρκετά σημεία ακόμα, όπως το κέντρο του κύκλου του Όιλερ, το σημείο Schiffler, το σημείο Exeter και το σημείο de Longchamp. Σε ένα ισόπλευρο τρίγωνο όλα αυτά τα σημεία συμπίπτουν.

## Απόδειξη

## Δείτε επίσης
* Περιγεγραμμένος κύκλος
* Βαρύκεντρο τριγώνου
* Ορθόκεντρο τριγώνου
* Κύκλος του Όιλερ

## Περαιτέρω ανάγνωση

### Ξενόγλωσσα άρθρα
* 

## Παραπομπές


Κατηγορία:Θεωρήματα στη Γεωμετρία
Κατηγορία:Τρίγωνα
Κατηγορία:Ευθείες
Κύκλος Όιλερ

right|thumb|Ο κύκλος των εννέα σημείων που διέρχεται από τα μέσα των πλευρών <math>\rm M_A, M_B, M_\Gamma</math>, τα ίχνη των υψών <math>\rm H_A, H_B, H_\Gamma</math> και τα μέσα των <math>\rm AH, BH, \Gamma H</math>.
Στην γεωμετρία, σε ένα τρίγωνο \rm AB\Gamma ο **κύκλος Όιλερ** ή **κύκλος των εννέα σημείων** (αναφέρεται και ως **κύκλος Euler**) είναι ο κύκλος που διέρχεται από τα μέσα \rm M_A, M_B, M_\Gamma των πλευρών του, τα ίχνη \rm H_A, H_B, H_\Gamma των υψών του και τα μέσα των ευθυγράμμων τμημάτων που συνδέουν τις κορυφές του τριγώνου με το ορθόκεντρο \Eta. 

Το κέντρο του κύκλου συνήθως συμβολίζεται με {\rm O}_9 και η ακτίνα του με \rho_9.

## Απόδειξη

## Ιδιότητες
* Το κέντρο του κύκλου Όιλερ είναι το μέσον του ευθυγράμμου τμήματος που ενώνει το ορθόκεντρο \Eta με το περίκεντρο \Omicron του τριγώνου.

* Η ακτίνα του κύκλου Όιλερ είναι ίση με το μισό της ακτίνας του περιγεγραμμένου κύκλου του τριγώνου.

* Τα τρίγωνα \rm \Alpha\Beta H, \rm \Beta \Gamma H, \rm \Gamma A H έχουν τον ίδιο κύκλο του Όιλερ με το \Alpha\Beta\Gamma. 
* Ο κύκλος του Όιλερ του τριγώνου \rm I_\Alpha I_\Beta I_\Gamma που σχηματίζουν τα παράκεντρα του τριγώνου \Alpha\Beta\Gamma, ταυτίζεται με τον περιγεγραμμένο κύκλο του \Alpha\Beta\Gamma. 

* Σε ένα τρίγωνο \Alpha\Beta\Gamma με \Alpha\Gamma> \Alpha\Beta, ο κύκλος του Όιλερ τέμνει την \rm B\Gamma υπο γωνία ίση με τη διαφορά  \widehat{\rm \Beta}- \widehat{\rm \Gamma}. 

* Ο κύκλος του Όιλερ είναι ο περιγεγραμμένος κύκλος του μεσοτριγώνου \rm M_\Alpha M_\Beta M_\Gamma και του ορθικού τριγώνου \rm H_\Alpha H_\Beta H_\Gamma (άμεση συνέπεια).

*O κύκλος του Όιλερ είναι ομοιόθετος του περιγεγραμμένου κύκλου του \Alpha\Beta\Gamma με κέντρο ομοιοθεσίας το ορθόκεντρο \rm H και λόγο ομοιοθεσίας 1/2.

* (**[[Σημείο Φόιερμπαχ]]**) Ο εγγεγραμμένος κύκλος του τριγώνου εφάπτεται του κύκλου Όιλερ. Το σημείο επαφής λέγεται σημείο Φόιερμπαχ.
* (**[[Τρίγωνο Φόιερμπαχ]]**) Οι παρεγγεγραμμένοι κύκλοι εφάπτονται του κύκλου Όιλερ του τριγώνου. Τα τρία σημεία επαφής ορίζουν το τρίγωνο Φόιερμπαχ.
* Οι εφαπτόμενες στον κύκλο Όιλερ στα μέσα των πλευρών του τριγώνου είναι παράλληληλες στις εφαπτόμενες στον περιγεγραμμένο κύκλο στις αντίστοιχες κορυφές του τριγώνου (και στις αντίστοιχες πλευρές του ορθικού τριγώνου).
* Αν \rm H το ορθόκεντρο του τριγώνου και \rm O_1,O_2, O_3 τα περίκεντρα των τριγώνων \rm HB\Gamma, \rm H\Gamma A και \rm H AB, τότε ο κύκλος Όιλερ του \rm O_1O_2O_3 ταυτίζεται με τον κύκλο Όιλερ του αρχικού τριγώνου.

## Δείτε επίσης
* Ευθεία του Όιλερ
* Περιγεγραμμένος κύκλος

## Περαιτέρω ανάγνωση
### Εξωτερικοί σύνδεσμοι
* Κύκλος Euler, Κύκλος Euler - τό κέντρο I, Κύκλος Euler - τό κέντρο II, Κύκλος Euler - η ακτίνα, Ευθεία Simson - Κύκλος Euler, Ευθεία Simson - Κύκλος Euler στό Διαδραστική Γεωμετρία

### Ξενόγλωσσα άρθρα
* 

## Παραπομπές


Κατηγορία:Τρίγωνα
Κατηγορία:Θεωρήματα στη Γεωμετρία
Θεώρημα Ναπολέοντα

Στην γεωμετρία, το **θεώρημα Ναπολέοντα** δηλώνει ότι σε κάθε τρίγωνο τα κέντρα των (εξωτερικών ή εσωτερικών) ισοπλεύρων τριγώνων στις πλευρές του τριγώνου δημιουργούν ένα ισόπλευρο τρίγωνο.

## Επεκτάσεις
Το θεώρημα Petr–Douglas–Neumann γενικεύει το θεώρημα του Ναπολέοντα για πολύγωνα και το θεώρημα Ναπολέονα-Barlotti για n-γωνα στις πλευρές n-γώνων.

Η ιστορία για την ονομασία του θεωρήματος έχει επίσης μελετηθεί.

## Δείτε επίσης
* Σημείο Φερμά
* Ισόπλευρο τρίγωνο

## Περαιτέρω ανάγνωση
### Εξωτερικοί σύνδεσμοι
* Θεώρημα Ναπολέοντα: Δύο απλές αποδείξεις
* Θεώρημα Ναπολέοντα: Μία γενίκευση
### Ξενόγλωσσα άρθρα
* 

## Παραπομπές


Κατηγορία:Τρίγωνα
κατηγορία:Θεωρήματα στη Γεωμετρία
Κατηγορία:Κωνικές τομές
Κώστας Καζναφέρης

Ο ** Κώστας Καζναφέρης** (γεννημένος την 22η Ιουνίου 1987, στην Άρτα) είναι Έλληνας πρώην ποδοσφαιριστής και νυν τεχνικός διευθυντής ποδοσφαίρου. Κατά τη διάρκεια της ποδοσφαιρικής του καριέρας αγωνίστηκε κυρίως ως μέσος στον Άρη Θεσσαλονίκης και τον Π.Α.Σ. Γιάννινα.

## Ποδοσφαρική καριέρα
Ο Καζναφέρης, ξεκίνησε την καριέρα του από τη γενέτειρά του, την Άρτα, αγωνιζόμενος με τα χρώματα της τοπικής Αναγέννηση Άρτας, όπου πραγματοποίησε 29 εμφανίσεις και σημείωσε ένα τέρμα. Συνέχισε στον Π.Α.Σ. Γιάννινα για την τετραετία 2006-2010, ενώ ενδιάμεσα παραχωρήθηκε, το 2009, ως δανεικός στον Πυρσό Γρεβενών. Το μεγάλο άλμα της καριέρας του πραγματοποιήθηκε το καλοκαίρι του2010, όταν και μεταγράφηκε στον Άρη, όπου και παρέμεινε για τρία χρόνια. Πραγματοποίησε το ντεμπούτο με τους «κίτρινους» στις 29 Ιουνίου 2010, στον αγώνα Κυπέλλου Γιαγκελόνια Μπιάλιστοκ-Άρης Θεσσαλονίκης 1-2. Αγωνίζονταν κυρίως ως πλάγιος μέσος, αλλά χρησιμοποιήθηκε κάποιες φορές κι ως αμυντικός χαφ. Σε αυτή την πρώτη του θητεία με τους «κίτρινους» είχε συνολικά 65 συμμετοχές (55 για το Πρωτάθλημα και 4 για το Κύπελλο Ελλάδας) και 6 για το ΟΥΕΦΑ Γιουρόπα Λιγκ). 

Τον Δεκέμβριο του 2013 μετακόμισε στη Βουλγαρία, όπου αγωνίστηκε για τη σεζόν 2013-14 με τα χρώματα της Λοκομοτίβ Πλόβντιβ.  
Το 2014 επέστρεψε στην Ελλάδα και αγωνίστηκε διαδοχικά σε Πλατανιά (9 συμμετοχές, χωρίς γκολ) και Εργοτέλη (23 συμμετοχές, χωρίς γκολ).
Τον Σεπτέμβριο του 2015 υπέγραψε συμβόλαιο συνεργασίας με τον Άρη, ο οποίος αγωνίζονταν τότε στην Γ’ Εθνική. . Τη σεζόν 2015-16 είχε 24 συμμετοχές στο πρωτάθλημα της Γ’ Εθνικής. 
Τον Αύγουστο του 2016 μεταγράφηκε στον Παναιγιάλειο, όπου αγωνίστηκε για 1,5 χρόνο, έχοντας 39 συμμετοχές. Συνέχισε στον Ηρακλή Θεσσαλονίκης (2018-19)  και τον Αλμωπό Αριδαίας (2019-2020)  για να επιστρέψει τον Ιανουάριο 2020 στην Αναγέννηση Άρτας, την ομάδα που τον ανέδειξε ποδοσφαιρικά. 
Τη σεζόν 2020-21, έκλεισε την πολύχρονη καριέρα του ως ποδοσφαιριστής, με ένα σύντομο πέρασμα από τη γερμανική Sportfreunde 04 (6 συμμετοχές και 1 τέρμα). 
## Προπονητική καριέρα
Μετά το τέλος της ποδοσφαιρικής του πορείας ακολούθησε την καριέρα του διευθυντή ποδοσφαιρικού τμήματος (team manager), αρχικά στον Αστέρας Βλαχιώτη (Ιούλιος-Οκτώβριος 2021)   και ακολούθως στην Αναγέννηση Άρτας (Ιανουάριος-Ιούλιος 2022). 

## Παραπομπές


## Εξωτερικοί σύνδεσμοι
* Προφίλ του Κ.Καζναφέρη στο transfermarkt.com
* 

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Μέσοι ποδοσφαιριστές
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αναγέννησης Άρτας
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές Λοκομοτίβ Πλόβντιβ
Κατηγορία:Ποδοσφαιριστές Παναιγιάλειου
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Ποδοσφαιριστές Αλμωπού Αριδαίας
Πλάγιο τρίγωνο

Στην γεωμετρία, ένα τρίγωνο λέγεται **πλάγιο** αν δεν είναι ορθογώνιο, δηλαδή καμία από τις γωνίες του δεν είναι ορθές. 

## Δείτε επίσης
* Ορθή γωνία
* Οξυγώνιο τρίγωνο
* Ορθογώνιο τρίγωνο
* Αμβλυγώνιο τρίγωνο

Κατηγορία:Τρίγωνα
Φραγκιάς Καβερτζάς

Ο **Φραγκιάς Καβερτζάς** (1590/1600 - 1648) ήταν Έλληνας ζωγράφος στην μετέπειτα Κρητική Σχολή και στην πρώιμη Σχολή Μπαρόκ. Οι Αγιογράφοι από τους οποίους επηρεάστηκε έντονα ήταν ο Γεώργιος Κλώντζας, ο Μιχαήλ Δαμασκηνός και ο Εμμανουήλ Τζανφορνάρης. Παρέμεινε ενεργός στην Κρήτη το πρώτο μισό του 17ου αιώνα μετά τον θάνατο του διδασκάλου του Κλώντζα, ζωγράφισε δύο εικόνες που έμοιαζαν σημαντικά με τα τελευταία του έργα, περιείχαν και δείγματα από την Βενετική Σχολή. Ο Θεόδωρος Πουλάκης επηράστηκε επίσης από τους ίδιους ζωγράφους και τα έργα του είχαν την ίδια μορφή. Από τα έργα του επηρεάστηκε ο μετέπειτα κορυφαίος Αγιογράφος Λέος Μόσχος, τα σημαντικότερα ήταν *"Δευτέρα Παρουσία"* και *"Επι Σοι Χαίρει"*.

## Βιογραφία

Ο Φραντζέσκος Καβερτζάς γεννήθηκε στον Χάνδακα και ήταν γιος του Παύλου, παντρεύτηκε την αδελφή της Μανέας Σοφιανού και απέκτησε τρεις γιους. Ο μεγαλύτερος γιος του επίσης Παύλος ήταν επίσης ζωγράφος, την περίοδο (1615 - 1647) καταγράφεται πολλές φορές η υπογραφή του, κατείχε περιουσία στην Κρήτη και την Ιταλία. Μια μοναχή η Ευγενία Τραπεζαντιοπούλλα του δάνεισε χρήματα για να δημιουργήσει τον πίνακα *"Η Δευτέρα Παρουσία"*. Δεν μπόρεσε να της επιστρέψει τον πίνακα αλλά την αποζημίωσε τοποθετώντας μια μοναχή στα νότια της εικόνας. Παρέμεινε ενεργός στην Κρήτη έντονα με δικό του καλλιτεχνικό εργαστήριο μέχρι την εποχή που έπεσε στην Οθωμανική αυτοκρατορία. Την ίδια εποχή ήταν ενεργοί στην Κρήτη οι κορυφαίοι Αγιογράφοι Εμμανουήλ Τζάνες, Φιλόθεος Σκούφος και Ιερεμίας Παλλαδάς, ζωγράφισε πολλούς πίνακες τόσο για εκκλησίες όσο και για ιδιωτικές συλλογές.

## Παραπομπές



## Πηγές

*Hatzidakis, Manolis; Drakopoulou, Evgenia (1997). Έλληνες Ζωγράφοι μετά την Άλωση (1450-1830). Τόμος 2: Καβαλλάρος - Ψαθόπουλος [Greek Painters after the Fall of Constantinople (1450-1830). Volume 2: Kavallaros - Psathopoulos]. Athens: Center for Modern Greek Studies, National Research Foundation

Κατηγορία:Ζωγράφοι της Κρητικής Αναγέννησης
Επίκεντρη γωνία

right|thumb|Η γωνία <math>\widehat{\rm AOB}</math> είναι επίκεντρη του κύκλου με κέντρο το <math>\rm O</math>.
Στην γεωμετρία, **επίκεντρη** γωνία ενός κύκλου C(\mathrm{O},\rho) λέγεται κάθε γωνία η οποία έχει κορυφή το κέντρο \rm O του κύκλου.

## Ιδιότητες

* (**Σχέση επίκεντρης και εγγεγραμμένης γωνίας**) Για κάθε εγγεγραμμένη γωνία \widehat{\rm  AB\Gamma} σε κύκλο με κέντρο \rm O, η αντίστοιχη επίκεντρη γωνία \rm \widehat{AO\Gamma} είναι διπλάσια.
* Στον ίδιο κύκλο ή σε ίσους κύκλους, ίσες επίκεντρες γωνίες βαίνουν σε ίσα τόξα. Αντίστροφα, στον ίδιο κύκλο ή σε ίσους κύκλους, ίσα τόξα φαίνονται υπό ίσες επίκεντρες γωνίες.
## Δείτε επίσης
* Εγγεγραμμένη γωνία
* Κύκλος

## Σημειώσεις


## Παραπομπές


Κατηγορία:Γωνία
Κατηγορία:Κύκλος
Τείχος προστασίας Guardian

**Το Guardian Firewall** είναι ένα VPN για iOS που αποκλείει επίσης δεδομένα και εντοπισμούς τοποθεσίας.  Η σουίτα κρυπτογράφησης δικτύου είναι IPSec (Χρησιμοποιώντας το IKEv2 ).  Η υπηρεσία ισχυρίζεται ότι δεν συλλέγει τα δεδομένα του χρήστη  και έχει τη μορφή μιας εφαρμογής  . Έγινε για πρώτη φορά διαθέσιμη τον Ιούνιο του 2019.  

Η εταιρεία πίσω από το προϊόν είναι η Sudo Security Group.  Ο ιδρυτής του είναι ο Will Strafach, ένας ερευνητής ασφάλειας,  

Το Guardian Firewall προβλήθηκε στην εκπομπή *Lockdown* το 2020.  Το Guardian άρχισε να προσφέρεται ως πρόσθετη υπηρεσία στον περιηγητή ιστού Brave.

## Bιβλιογραφικές αναφορές

## Eξωτερικοί σύνδεσμοι

* Αρχική σελίδα Guardian
Κατηγορία:Λογισμικό iOS
Κατηγορία:Σελίδες με μη επιθεωρημένες μεταφράσεις
Δίδυμοι κύκλοι του Αρχιμήδη

δεξιά|μικρογραφία|400x400εσ| Οι δίδυμοι κύκλοι (κόκκινο) μιας άρβυλου (γκρι)
Στη γεωμετρία, οι **δίδυμοι κύκλοι του Αρχιμήδη** είναι δύο κύκλοι που συνδέονται με μια άρβυλο. Η άρβυλος προσδιορίζεται από τρία συνευθειακά σημεία , , και , και είναι η καμπυλόγραμμη τριγωνική περιοχή μεταξύ των τριών ημικυκλίων που έχουν ως διάμετρο τα ,  και . Εάν η άρβυλος χωριστεί σε δύο μικρότερες περιοχές από ένα ευθύγραμμο τμήμα που τέμνει το σημείο  και είναι κάθετο στην ευθεία , τότε καθένας από τους δύο δίδυμους κύκλους βρίσκεται μέσα σε μία από αυτές τις δύο περιοχές, εφάπτοντας δύο ημικύκλια και το ευθύγραμμο τμήμα.

Αυτοί οι κύκλοι εμφανίστηκαν για πρώτη φορά στο *[[Βιβλίο των Λημμάτων]]*, το οποίο έδειξε (Λήμμα 5) ότι οι δύο κύκλοι είναι όμοιοι. Ο Θαμπίτ Ιμπν Κούρρα, ο οποίος μετέφρασε αυτό το βιβλίο στα αραβικά, απέδωσε αυτή την ανακάλυψη στον Έλληνα μαθηματικό Αρχιμήδη.

## Κατασκευή
δεξιά|μικρογραφία| Κινούμενο σχέδιο δίδυμων κύκλων για διάφορες θέσεις του σημείου Β στο ευθύγραμμο τμήμα AC
Συγκεκριμένα, έστω A, B και C τα τρία σημεία της άρβυλου, με το B να είναι μεταξύ του A και του C. Έστω D το σημείο όπου η κάθετη στο AC τέμνει το μεγαλύτερο ημικύκλιο και έχει ως άκρο το σημείο B. Το ευθύγραμμο τμήμα BD χωρίζει την άρβυλο σε δύο μέρη. Οι δίδυμοι κύκλοι είναι οι δύο κύκλοι που είναι εγγεγραμμένοι σε αυτά τα μέρη, καθένας από τους οποίους εφάπτεται σε ένα από τα δύο μικρότερα ημικύκλια, στο ευθύγραμμο τμήμα BD και στο μεγαλύτερο ημικύκλιο.

Καθένας από τους δύο κύκλους καθορίζεται μοναδικά από τις τρεις εφαπτομένες του. Η κατασκευή τους αποτελεί ειδική περίπτωση του Απολλώνιου προβλήματος.

Έχουν επίσης βρεθεί εναλλακτικές προσεγγίσεις για την κατασκευή δύο κύκλων που είναι όμοιοι με τους δίδυμους κύκλους.

## Ιδιότητες
Έστω *a* και *b* οι διάμετροι δύο εσωτερικών ημικυκλίων, τέτοιοι ώστε το εξωτερικό ημικύκλιο να έχει διάμετρο *a*+*b*. Τότε, η διάμετρος κάθε δίδυμου κύκλου είναι

: d=\frac{ab}{a+b}.

Εναλλακτικά, εάν το εξωτερικό ημικύκλιο έχει μοναδιαία διάμετρο (δηλαδή *a*+*b*=1) και οι εσωτερικοί ημικύκλιοι έχουν διαμέτρους s και 1-s αντίστοιχα, τότε η διάμετρος κάθε δίδυμου κύκλου είναι

: d=s(1-s). \, 

Ο μικρότερος κύκλος που περικλείει και τους δύο δίδυμους κύκλους έχει το ίδιο εμβαδόν με την άρβυλο.

## Δείτε επίσης
* Άρβηλος του Αρχιμήδη
* Αρχιμήδειος κύκλος

## Παραπομπές


## Εξωτερικοί σύνδεσμοι
* 

Κατηγορία:Γεωμετρικά σχήματα
Κατηγορία:Άρβηλος
Κατηγορία:Αρχιμήδης
Φοβήτωρ

Ο **Φοβήτωρ** (λατινικά: *Phobetor*, από την ελληνική λέξη *φόβος*) εμφανίζεται στο έργο *[[Μεταμορφώσεις]]* του Ρωμαίου ποιητή Οβίδιου ως ένας από τους χίλιους γιούς του θεού Ύπνου (στα λατινικά *Somnus*). Πέρα από το όνομα «Φοβήτωρ» που του απέδιδαν οι άνθρωποι, ο θεός ήταν γνωστός και με το όνομα **Ίκελος**, το οποίο χρησιμοποιούσαν οι υπόλοιποι θεοί. Ο Φοβήτωρ είχε την ικανότητα να εμφανίζεται στα όνειρα των ανθρώπων και να τους προκαλεί εφιάλτες παίρνοντας τη μορφή θηρίου, πουλιού ή φιδιού.

Σύμφωνα με τον Οβίδιο, δύο από τα αδέρφια του ήταν ο Μορφέας, ο οποίος εμφανιζόταν στα όνειρα με ανθρώπινη μορφή, και ο Φάντασος, ο οποίος εμφανιζόταν στα όνειρα παίρνοντας την μορφή άψυχων αντικειμένων. Τα ονόματα των τριών αδελφών δεν εντοπίζονται σε άλλες πηγές νωρίτερα από τον Οβίδιο και ίσως να αποτελούν δικές του επινοήσεις. Άλλοι μελετητές θεωρούν πως αυτοί οι θεοί των ονείρων και ιδιότητές τους, πιθανώς συμπεριλαμβανομένων και των ονομάτων τους, μπορεί να είναι δημιουργήματα της ελληνιστικής περιόδου.

## Δείτε επίσης

* Κόσμος των ονείρων (μυθολογία)
* Ηπιάλης
* Μηλινόη

## Παραπομπές

Κατηγορία:Θεότητες της ελληνικής μυθολογίας
Θεώρημα Στάινερ-Λέχμους

right|thumb|Το θεώρημα Στάινερ-Λέχμους, δηλώνει ότι αν οι διχοτόμοι <math>\rm B\Delta_B</math> και <math>\rm \Gamma\Delta_\Gamma</math> είναι ίσες, τότε το τρίγωνο είναι ισοσκελές και <math>\rm AB = A\Gamma</math>.
Στην γεωμετρία, το **θεώρημα Στάινερ-Λέχμους** (αναφέρεται και ως **θεώρημα Steiner-Lehmus**) λέει ότι αν σε ένα τρίγωνο δύο διχοτόμοι του είναι ίσες, τότε το τρίγωνο είναι ισοσκελές.

Πιο συγκεκριμένα, σε ένα τρίγωνο \mathrm{AB\Gamma} οι διχοτόμοι \rm B\Delta_B και \rm \Gamma \Delta_\Gamma είναι ίσες, τότε το τρίγωνο είναι ισοσκελές με \rm AB = A\Gamma.

Το αντίστροφο του θεωρήματος προκύπτει εύκολα καθώς η μεσοκάθετος της \rm B\Gamma είναι και άξονας συμμετρίας του τριγώνου.

Το θεώρημα προτοαναφέρθηκε το 1840 σε ένα γράμμα από τον Σ. Λ. Λέχμους στον Ζακ Σαρλ Φρανσουά Στουρμ, στο οποίο ρωτούσε αν υπάρχει καθαρά γεωμετρική απόδειξη. Ο Στουρμ ρώτησε άλλους μαθηματικούς και από αυτούς ο Γιάκομπ Στάινερ ήταν από τους πρώτους που έδωσε λύση. Το θεώρημα έγινε ένα σχετικά διάσημο θέμα στην στοιχειώδη γεωμετρία και έχουν δημοσιευθεί αρκετές αποδείξεις πάνω σε αυτό. Ενδεικτικά ο Henderson δίνει 10 αποδείξεις και ο McBride αναφέρει 60 αποδείξεις.

## Αποδείξεις

## Περαιτέρω ανάγνωση
### Ελληνικά άρθρα
* 
### Ξενόγλωσσα άρθρα
* 
* 
* 
* 

## Δείτε επίσης
* Ισοσκελές τρίγωνο
* Διχοτόμος γωνίας

## Παραπομπές


Κατηγορία:Τρίγωνα
Κατηγορία:Ευκλείδεια Γεωμετρία
Κατηγορία:Θεωρήματα στη Γεωμετρία
Κατηγορία:Όρος με ελλιπή ελληνική μετάφραση
Silent Hill: Orphan 3

Το **Silent** **Hill: Orphan** **3** ή **Silent HIll: Mobile 3** αποτελεί ψυχαγωγική εφαρμογή της Konami, προοριζόμενη για κινητά τηλέφωνα λογισμικού ios ή Android. Το παιχνίδι αποτελεί την συνέχεια του Silent Hill: Orphan και του Silent Hill: Mobile 2. Το παιχνίδι ανακοινώθηκε στις 02 Σεπτεμβρίου 2009 και κυκλοφόρησε στις 5 Μαρτίου 2010.

## Παραγωγή
Το παιχνίδι αποτελεί μια ατμοσφαιρική περιπέτεια point-and-click, η οποία διαδραματίζεται μεταξύ του φυσιολογικού κόσμου και μιας εναλλακτικής πραγματικότητας. Το παιχνίδι ως επί το πλείστο απαρτίζεται από μια σειρά γρίφων, τη συλλογή ζωτικών στοιχείων και χρήσιμων αντικειμένων με σκοπό την εξέλιξη της ιστορίας.

## Πλοκή
Κύριος στόχος του παίκτη είναι να αποκαλύψει τα αινιγματικά μυστικά που περιβάλλουν την πόλη του τρόμου του Silent Hill και να αντιμετωπίσει την όποιες προκλήσεις που θα προκύψουν στον δρόμο του. Το παιχνίδι διαδραματίζεται και πάλι στο απόκοσμο ορφανοτροφείο της πόλης, όπου ο παίκτης  αναλαμβάνει τους ρόλους δύο διαφορετικών χαρακτήρων, της Emilie και του Vincent, με σκοπό να ανακαλύψει την αλήθεια πίσω από τα γεγονότα των προηγούμενων ετών.

## Υποδοχή
Το Pocket Gamer απέδωσε στο παιχνίδι την ίδια βαθμολογία με αυτή που έλαβε το Silent Hill Mobile 2, επαινώντας το για τα εξαιρετικά γραφικά, την ανατριχιαστική ατμόσφαιρα και την απρόσκοπτη σύνδεση μεταξύ των τριών παιχνιδιών. Ωστόσο, το παιχνίδι δέχτηκε κριτική για τις εκτεταμένες περιόδους αναζήτησης αντικειμένων και επίλυσης γρίφων και το δύσκολο σύστημα μάχης-άμυνας

Αντίθετα, το Jeux Expo έδωσε υψηλότερη βαθμολογία στο παιχνίδι σε μια συνοπτική κριτική, θεωρώντας ότι αποτελεί μια αυθεντική εμπειρία του Silent Hill, παρά τους περιορισμούς που θέτουν οι προδιαγραφές του λογισμικού των κινητών τηλεφώνων.

## Παραπομπές
Χρήστος Πραντούνας

Ο **Χρήστος Πραντούνας** (1873 - 28 Απριλίου 1906) ήταν Έλληνας στρατιωτικός και ήρωας του Μακεδονικού Αγώνα.

## Βίος
Γεννήθηκε και μεγάλωσε στα Λεχαινά Ηλείας.

Ο πατέρας του ήταν  ειρηνοδίκης και καταγόταν από την Νάξο, ενώ από την πλευρά της μητέρας του έχει προπάππου τον ήρωα Χρήστο Καψάλη, ο οποίος θυσιάστηκε στον προμαχώνα του Μπότσαρη κατά την Έξοδο του Μεσολογγίου το 1826.

Το 1897 συμμετείχε στον Ελληνοτουρκικό Πόλεμο, όπου παρασημοφορήθηκε. Το 1898 εισήλθε πρώτος στην Σχολή Ευελπίδων και αποφοίτησε το 1901 με τον βαθμό του ανθυπίλαρχου. Υπηρέτησε μέχρι το 1905 στην Λάρισα και έπειτα μετέβη στα Γιαννιτσά ώστε να λάβει  μέρος στον Μακεδονικό Αγώνα. Συγκρότησε σώμα πολεμώντας εναντίον των Βουλγαροκομιτατζήδων και ελαβε την ονομασια «Καπετάν Καψάλης» προς τιμήν του ηρωικού προγόνου του.

Την 21η ή 28η Απριλίου του 1906 φονεύτηκε σε ενέδρα των Βουλγάρων στην λίμνη των Γιαννιτσών. Η κηδεία του πραγματοποιήθηκε την επόμενη ημέρα στις 29 Απριλίου σε εκκλησία κοντά στην περιοχή.

Το 1935 τα οστά του μεταφέρθηκαν στο Πρώτο Νεκροταφείο Αθηνών.

Σήμερα προτομή του υπάρχει στην Νάξο, στην πλατεία μπροστά από την νοτιοδυτική Πύλη του Κάστρου καθώς και στην κεντρική πλατεία Αγίου Δημητρίου στα Λεχαινά. Επίσης δρόμοι ανά την Ελλάδα έχουν λάβει την ονομασία του.

## Εξωτερικοί σύνδεσμοι
*Agrinionews.gr - Χρήστος Πραντούνας: Ο δισέγγονος του ήρωα της Εξόδου του Μεσολογγίου Καψάλη που πολέμησε τους Βούλγαρους στη Μακεδονία
*Ellinoistorin.gr - Χρήστος Πραντούνας Μακεδονομάχος (1873-1906)

Κατηγορία:Μακεδονομάχοι
X-Men: The Animated Series

Το ***X-Men***, γνωστό και ως ***X-Men: The Animated Series*** είναι Αμερικανική υπερηρωική τηλεοπτική σειρά κινουμένων σχεδίων. Έκανε πρεμιέρα στις 31 Οκτωβρίου του 1992 στο Fox Kids Network. Είναι η δεύτερη προσπάθεια της Marvel Comics για να δημιουργήσει μια τηλεοπτική σειρά κινουμένων σχεδίων X-Men, μετά από το πιλοτικό επεισόδιο *[[X-Men: Pryde of the X-Men]]*. Μια συνέχεια, *[[X-Men '97]]*, έκανε πρεμιέρα στο Disney+ το 2024.

## Παραπομπές


## Εξωτερικοί σύνδεσμοι

* 
* 

Κατηγορία:Τηλεοπτικά προγράμματα που έγιναν κόμικς
Κατηγορία:Τηλεοπτικές σειρές βασισμένες σε κόμικς της Marvel
Κοτσκόρ

Το **Κοτσκόρ** (Κιργιζικά: Кочкор, Ρωσικά: Кочкорка) είναι ένα μεγάλο χωριό και το διοικητικό κέντρο της ομώνυμης επαρχίας, στο βόρειο τμήμα της περιφέρειας Ναρίν του Κιργιστάν. 
Ιδρύθηκε από Ουιγούρους και Ουζμπέκους εμπόρους το δεύτερο μισό του 19ου αιώνα. Αργότερα, Ρώσοι αγρότες εγκαταστάθηκαν και το ονόμασαν αρχικά Στολίπιν (Столыпин) και μετά Κοτσκόρκα (ρωσικά: Кочкорка)  κατά τη διάρκεια της Ρωσικής Αυτοκρατορίας , για να λάβει το σημερινό όνομά του το 1917.  

Ο οικισμός, με πληθυσμό 11.373 κατοίκους το 2021, είναι χτισμένος στη δεξιά όχθη του ποταμού Κοτσκόρ, κατά μήκος του αυτοκινητόδρομου Μπισκέκ-Τορουγκάρτ (Α365), σε υψόμετρο περίπου 1780 μέτρων πάνω από την επιφάνεια της θάλασσας και σε απόσταση 55 χιλιομέτρων από τον πλησιέστερο σιδηροδρομικό σταθμό, στο Μπαλικτσί. Μάλιστα, η κατασκευή μιας σιδηροδρομικής γραμμής που θα συνδέει το Κοτσκόρ με το Μπαλικτσί, και η οποία θα μπορεί να μεταφέρει τα κοιτάσματα άνθρακα που βρεθήκανε νοτιοδυτικά του Κοτσκόρ, κοντά στο Καρά-Κετσέ, ξεκίνησε το 2022. 

Επτά χιλιόμετρα δυτικότερα του Κοτσκόρ, ο δρόμος διακλαδίζεται με τον αυτοκινητόδρομο A367 που οδηγεί προς το Τζαλάλ-Αμπάντ και την κοιλάδα Φεργκάνα. 
Το χωριό αποτελεί σημείο εκκίνησης για πεζοπορικές εκδρομές στα γύρω βουνά και πιο συγκεκριμένα στη γραφική ορεινή λίμνη **Σονγκ-Κουλ**, και για αυτό η τουριστική υποδομή (διαμονή, εστιατόρια, τουριστικοί πράκτορες και οδηγοί) είναι αρκετά ανεπτυγμένη.

## Πληθυσμός
 
 
## Διάσημοι από το Κοτσκόρ
**Τουρντακούν Ουσουμπαλίγιεφ**:  Κιργίζιος πολιτικός της σοβιετικής εποχής και γραμματέας της Κεντρικής Επιτροπής του Κομμουνιστικού Κόμματος Κιργιζίας. (1961-1985). Ήρωας της Δημοκρατίας της Κιργιζίας (1999).

## Παραπομπές

Κατηγορία:Κατοικημένες περιοχές στην Περιφέρεια Ναρίν
Κατηγορία:Γεωγραφία της Κιργιζίας
Ράτζουα Αλ Χουσεΐν

Η **Ράτζουα Αλ Χουσεΐν** (*Rajwa Al Hussein*, γεννημένη ως Ράτζουα Αλ Σαϊφ *Rajwa Al Saif*, 28 Απριλίου 1994 -) είναι Σαουδαράβισσα αρχιτέκτονας και μέλος της βασιλικής οικογένειας της Ιορδανίας από τον γάμο της, με τον Διάδοχο Πρίγκιπα Χουσεΐν της Ιορδανίας.

## Βιογραφία
Η *Ράτζουα μπιντ Χαλέντ μπιν Μουσαέντ μπιν Σαϊφ μπιν Αμπντούλ Αζίζ Αλ Σαϊφ* γεννήθηκε στις 28 Απριλίου 1994 στο Ριάντ, και είναι κόρη του Σαουδάραβα επιχειρηματία, Χαλέντ μπιν Μουσαέντ μπιν Σαϊφ μπιν Αμπντούλ Αζίζ Αλ Σαϊφ και της Αζζά μπιντ Ναγιέφ μπιν Αμπντούλ Αζίζ μπιν Αχμάντ Αλ Σουνταϊρί. Είναι μέλος των ευγενών της Σαουδικής Αραβίας. Η οικογένεια των Αλ Σαϊφ κατάγεται από τους σεΐχηδες της πόλης Αλ-Ατάρ στο Σουνταϊρ, φυλής Σουμπάϊ. Η μητέρα της είναι μέλος των Αλ Σουνταϊρί, και ανηψιά του βασιλιά Σαλμάν, του σημερινού βασιλιά της Σαουδικής Αραβίας.

Ολοκλήρωσε τη δευτεροβάθμια εκπαίδευσή της στο Ριάντ και την τριτοβάθμια εκπαίδευση στη Σχολή Αρχιτεκτονικής του Πανεπιστημίου Συρακουσών στη Νέα Υόρκη. Έχει επίσης σπουδάσει και εργαστεί στο Λος Άντζελες, παίρνοντας πτυχίο από το Fashion Institute of Design & Merchandising και εργάζεται σε μια αρχιτεκτονική εταιρεία.

Στις 17 Αυγούστου 2022, η Βασιλική Χασεμιτική Αυλή ανακοίνωσε στο Twitter τον αρραβώνα της Ράτζουα με τον Χουσεΐν, τον διάδοχο πρίγκιπα της Ιορδανίας, πρωτότοκο γιο του Βασιλιά Αμπντάλα Β' και της Βασίλισσας Ράνια της Ιορδανίας. Η Ράτζουα έκανε την πρώτη της επίσημη δημόσια εμφάνιση στις 18 Οκτωβρίου 2022 μαζί με τον διάδοχο του θρόνου Χουσεΐν. Στις 23 Ιανουαρίου 2023, συνόδευσε τον Χουσεΐν κατά τη διάρκεια μιας επίσκεψης για την πρωτοβουλία Scent of Color για τυφλούς και άτομα με προβλήματα όρασης, η οποία σηματοδότησε την πρώτη επίσημη δημόσια δέσμευσή τους ως ζευγάρι.

Το ζευγάρι παντρεύτηκε την 1η Ιουνίου 2023 στο Παλάτι Ζαχράν. Μετά το γάμο έλαβε τον τίτλο της Πριγκίπισσας της Ιορδανίας και όχι της Διαδόχου Πριγκίπισσας καθώς αυτός ο τίτλος δεν υπάρχει στην Ιορδανία.

Στις 3 Αυγούστου 2024 γέννησε στο Αμμάν, μια κόρη την Ιμάν μπιν Χουσεΐν, η οποία πήρε το όνομα της θείας της (αδελφής του πατέρα της) Ιμάν μπιν Αμπντάλα. Παρότι είναι πρωτότοκη, δεν θα γίνει βασίλισσα της Ιορδανίας, λόγω της αρσενικής διαδοχής του θρόνου, η σειρά της διαδοχής δεν έχει αλλάξει.

## Παραπομπές


## Εξωτερικοί σύνδεσμοι
* 

Κατηγορία:Χασεμίτες
Κατηγορία:Ιορδανοί ευγενείς
Εγγεγραμμένη γωνία

right|thumb|Η γωνία <math>\widehat{\rm AB\Gamma}</math> είναι εγγεγραμμένη στον κύκλο με κέντρο <math>\rm O</math>.

Στην γεωμετρία, μία γωνία \widehat{\rm AB\Gamma} είναι **εγγεγραμμένη σε [[κύκλος|κύκλο]]** με κέντρο \rm O αν τα \rm A, B, \Gamma είναι σημεία του κύκλου.

## Ιδιότητες

* (**Σχέση επίκεντρης και εγγεγραμμένης γωνίας**) Για κάθε εγγεγραμμένη γωνία \widehat{\rm  AB\Gamma} σε κύκλο με κέντρο \rm O, η αντίστοιχη επίκεντρη γωνία \rm \widehat{AO\Gamma} είναι διπλάσια.

*(**Εγγεγραμμένες γωνίες που βαίνουν σε ίσα τόξα**) Στον ίδιο κύκλο ή σε ίσους κύκλους, ίσες εγγεγραμμένες γωνίες βαίνουν σε ίσα τόξα.

right|thumb|Σχέση μεταξύ εγγεγραμμένης γωνίας και γωνίας χορδής και εφαπτομένης.
* (**Γωνία χορδής και εφαπτομένης**) Η εγγεγραμμένη γωνία \widehat{\rm AB\Gamma} ισούται με την γωνία της εφαπτομένης ευθείας στο σημείο \rm \Gamma και της χορδής \rm A \Gamma.

* (**Διχοτόμος εγγεγραμμένης γωνίας**) Η διχοτόμος μιας εγγεγραμμένης γωνίας \widehat{\rm AB\Gamma} διέρχεται από το μέσο του αντίστοιχου τόξου \overset{\frown}{\rm A \Gamma}.

right|thumb|Η <math>\widehat{\rm BO\Gamma}</math> είναι ευθεία γωνία άρα η <math>\widehat{\rm BA\Gamma}</math> είναι ορθή.
*(**[[Γωνία εγγεγραµµένη σε ηµικύκλιο]]**) Κάθε εγγεγραμμένη γωνία η οποία βαίνει σε ημικύκλιο είναι ορθή.

## Δείτε επίσης
* Επίκεντρη γωνία
* Ευθεία εφαπτόμενη σε κύκλο

## Σημειώσεις


## Παραπομπές


Κατηγορία:Γωνία
X-Men '97

Το ***X-Men '97*** είναι Αμερικανική τηλεοπτική σειρά κινουμένων σχεδίων που δημιουργήθηκε από τον Μπο ΝτεΜάγιο για την συνδρομητική υπηρεσία Disney+, βασισμένη στην ομάδα των Marvel Comics X-Men. Είναι συνέχεια του *[[X-Men: The Animated Series]]* (1992–97), και η πλοκή συνεχίζει από εκεί που σταμάτησε η σειρά. Το *X-Men '97* παράχθηκε από την Marvel Studios Animation, με τον ΝτεΜάγιο να είναι ο βασικός σεναριογράφος. 

Διάφοροι ηθοποιοί επιστρέφουν από την αρχική σειρά, περιλαμβάνοντας του Καλ Ντοντ, Λενόρ Ζαν, Τζορτζ Μπάζα, Κάθριν Ντίσερ, Κρις Πότερ, Άλισον Σίλι-Σμιθ, Άντριαν Χο, Κρίστοφερ Μπρίτον, και Άλισον Κορτ. Μια συνέχεια της σειράς κινουμένων σχεδίων της δεκαετίας του 1990 συζητήθηκε για πρώτη φορά το 2019, και ανακοινώθηκε επίσημα τον Νοέμβριο του 2021, μαζί με την συμμετοχή του ΝτεΜάγιο και της Marvel Studios Animation. Είναι το πρώτο πρότζεκτ με τους X-Men της Marvel Studios, αφότου ανέκτησαν τα κινηματογραφικά και τηλεοπτικά δικαιώματα των χαρακτήρων από την 20th Century Fox.

Ο πρώτος κύκλος του *X-Men '97* έκανε πρεμιέρα στις 20 Μαρτίου του 2024, και συνέχισε να κυκλοφορεί επεισόδια εβδομαδιαία μέχρι τις 15 Μαΐου, αποτελούμενος από 10 επεισόδια. Η σειρά έλαβε αναγνώριση από τους κριτικούς και το κοινό. Ένας δεύτερος κύκλος θα κυκλοφορήσει το 2026, ενώ ένας τρίτος βρίσκεται σε ανάπτυξη.

## Σύνοψη
Μετά από τα γεγονότα του *[[X-Men: The Animated Series]]* (1992–1997), οι X-Men αντιμετωπίζουν νέες επικίνδυνες προκλήσεις μετά από τον χαμό του αρχηγού τους, Καθηγητή X.

## Ηθοποιοί και χαρακτήρες

* Ρέι Τσέις ως Σκοτ Σάμερς / Cyclops

* Τζένιφερ Χέιλ ως Τζιν Γκρέι
* Λενόρ Ζαν ως Άνα-Μαρί Ρέιβεν / Rogue
* Τζορτζ Μπάζα ως Χένρι ΜακΚόι / Beast
* Χόλι Τσου ως Τζουμπιλέισον Λι / Jubilee
* Κρίστοφερ Μπρίτον ως Ναθάνιελ Έσεξ / Mister Sinister
* Άλισον Σίλι-Σμιθ ως Ορόρο Μουνρό / Storm
* Καλ Ντοντ ως Τζέιμς "Λόγκαν" Χόουλετ / Wolverine
* Α. Τζ. ΛοΚάσκιο ως Ρέμι ΛεΜπό / Gambit
* Μάθιου Γουότερσον ως Έρικ Λενσέρ / Magneto
* Γκάι Αγκουστίνι ως Ρομπέρτο ντα Κόστα / Sunspot
* Άντριαν Χιου ως Κερτ Γουάγκνερ / Nightcrawler
* Τζέι Πι Κάρλιακ ως Morph
* Ισάακ Ρόμπινσον Σμιθ ως Λούκας Μπίσοπ / Bishop
* Ρος Μαρκάντ ως Καθηγητής Τσαρλς Εξέιβιερ
* Γκιλ Μπίρμινχαμ ως Ντάνιελ Λόουν Ιγκλ / Forge
* Έρικ Μπάουζα ως Sentinels
* Κάθριν Ντίσερ ως Βάλερι Κούπερ
* Κρις Πότερ ως Νέιθαν Σάμερς / Cable
* Λόρενς Μπέιν ως Καρλ Ντέντι / X-Cutioner
* Ρον Ρούμπιν ως Ρόμπερτ Έντουαρντ Κέλι
* Άλισον Κορτ ως Abcissa

## Παραπομπές


## Εξωτερικοί σύνδεσμοι

*  στο Marvel.com
* 

Κατηγορία:Τηλεοπτικές σειρές του Disney+
Κατηγορία:Τηλεοπτικά προγράμματα που έγιναν κόμικς
Κατηγορία:Τηλεοπτικές σειρές βασισμένες σε κόμικς της Marvel
Ευθεία εφαπτόμενη σε κύκλο

right|thumb|Η εφαπτόμενη <math>\varepsilon</math> στον κύκλο με κέντρο <math>\rm O</math> στο σημείο επαφής <math>\rm A</math>.
Στην γεωμετρία, μία ευθεία λέγεται **εφαπτόμενη** σε έναν κύκλο εάν έχει ακριβώς ένα κοινό σημείο με αυτόν. Το σημείο αυτό ονομάζεται **σημείο επαφής**.

## Ιδιότητες
right|thumb|Οι δύο εφαπτόμενες που άγονται από το σημείο <math>\rm P</math> προς τον κύκλο με κέντρο <math>\rm O</math>.
* Η εφαπτόμενη \varepsilon στον κύκλο με κέντρο \rm O στο σημείο \rm A είναι κάθετη στην ακτίνα \rm OA.
* Από κάθε εξωτερικό σημείο \rm P του κύκλου άγονται δύο εφαπτόμενες στον κύκλο. Αν \rm A και \rm B τα σημεία επαφής τους αντίστοιχα, τότε {\rm PA} = {\rm PB}.

right|thumb|Ισχύει ότι <math> \widehat{\rm AB\Gamma} = \widehat{{\rm A\Gamma} z}</math>.
* (**Γωνία χορδής και εφαπτομένης**) Η εγγεγραμμένη γωνία \widehat{\rm AB\Gamma} ισούται με την γωνία της εφαπτομένης ευθείας στο σημείο \rm \Gamma και της χορδής \rm A \Gamma.
{{μαθηματική απόδειξη|collapse=true|right|thumb|Σχήμα απόδειξης της σχέσης μεταξύ εγγεγραμμένης και εφαπτομένης.
Θεωρούμε την εγγεγραμμένη γωνία \widehat{\rm AB\Gamma} = \varphi σε κύκλο με κέντρο \rm O και την εφαπτομένη ευθεία z στο σημείο \rm \Gamma. Θα αποδείξουμε ότι \widehat{\rm AB\Gamma} = \widehat{{\rm A\Gamma}z}.

Από την σχέση επίκεντρης και εγγεγραμμένης γωνίας έχουμε ότι \widehat{\rm AO\Gamma} = 2 \cdot \widehat{ \rm AB\Gamma} = 2\varphi. Το τρίγωνο \rm AO\Gamma είναι ισοσκελές (καθώς \rm OA = O\Gamma ως ακτίνες του ίδιου κύκλου) και άρα
:\widehat{\rm OA\Gamma} = \widehat{\rm O\Gamma A} = \omega.
Επομένως,
:\omega = \tfrac{1}{2} \cdot (180^\circ - 2\varphi) = 90^\circ - \varphi.
Αφού η {\rm O\Gamma} \perp {\rm \Gamma} z, καταλήγουμε ότι 

## Κοινή εφαπτομένη δύο κύκλων

Δύο κύκλοι έχουν
* Καμία κοινή εφαπτομένη (όταν ο ένας κύκλος είναι εσωτερικός του άλλου)
* Μία κοινή εφαπτόμενη (όταν εφάπτονται εσωτερικά).
* Δύο κοινές εξωτερικές εφαπτόμενες (όταν τέμνονται).
* Δύο κοινές εξωτερικές εφαπτόμενες και μία κοινή εφαπτόμενη (όταν εφάπτονται εξωτερικά).
* Δύο κοινές εξωτερικές και δύο εσωτερικές εφαπτόμενες (όταν ο ένας κύκλος είναι εξωτερικός του άλλου).

## Δείτε επίσης
* Εγγεγραμμένη γωνία
* Κύκλος
* Ευθεία τέμνουσα κύκλου
* Δύναμη σημείου ως προς κύκλο
* Τεμνόμενοι και μη-τεμνόμενοι κύκλοι

## Παραπομπές


 

Κατηγορία:Αναλυτική γεωμετρία
Κατηγορία:Ευκλείδεια επιπεδομετρία
Κατηγορία:Κύκλος
Κατηγορία:Ευθείες
Συμπληρωματικό τρίγωνο

right|thumb|Το συμπληρωματικό τρίγωνο <math>\rm M_AM_BM_\Gamma</math> του <math>\rm AB\Gamma</math>.
Στην γεωμετρία, το **συμπληρωματικό τρίγωνο** (ή αλλιώς **μεσοτρίγωνο**) ενός τριγώνου \rm AB\Gamma είναι το τρίγωνο με κορυφές τα μέσα \rm M_A, M_B, M_\Gamma των πλευρών του. Από το θεώρημα του Θαλή προκύπτει ότι οι πλευρές αυτού του τριγώνου είναι παράλληλες προς τις αρχικές και μήκος ίσο με το μισό τους.

right|thumb|Το αντισυμπληρωματικό τρίγωνο <math>\rm A'B'\Gamma'</math> του <math>\rm AB\Gamma</math>.
Το **αντισυμπληρωματικό τρίγωνο** (ή αλλιώς **αντιμεσοτρίγωνο**) του \rm AB\Gamma είναι το τρίγωνο που έχει πλευρές παράλληλες με το αρχικό και μήκος ίσο με το διπλάσιο τους.

## Ιδιότητες
* Οι πλευρές του μεσοτριγώνου είναι παράλληλες με τις πλευρές του αρχικού τριγώνου.
* Το εμβαδόν του μεσοτριγώνου είναι ίσο με το ένα τέταρτο του αρχικού.
* Τα τέσσερα τρίγωνα \rm AM_BM_\Gamma, \rm M_ABM_\Gamma και \rm M_A M_B \Gamma είναι ίσα.
* Ο κύκλος του Όιλερ είναι ο περιγεγραμμένος κύκλος του μεσοτριγώνου.
* 

## Δείτε επίσης
* Διάμεσος (γεωμετρία)
* Θεώρημα του Θαλή
* Ορθικό τρίγωνο

## Περαιτέρω ανάγνωση

### Εξωτερικοί σύνδεσμοι
* Συμπληρωματικό τρίγωνο στο Cut The Knot. 
* Συμπληρωματικό και αντισυμπληρωματικό τρίγωνο στο MathWorld.
* Διαδραστική εφαρμογή για το συμπληρωματικό τρίγωνο στο Desmos.
* Διαδραστική εφαρμογή για το συμπληρωματικό τρίγωνο στο Geogebra.
* Διαδραστική εφαρμογή για το συμπληρωματικό και αντισυμπληρωματικό τρίγωνο στο Geogebra.

## Σημειώσεις


## Παραπομπές


Κατηγορία:Τρίγωνα
Μνημείο του Βουαντίσουαφ Ρέιμοντ (Λοτζ)

Το **Μνημείο του Βουαντίσουαφ Ρέιμοντ** είναι μνημείο στην Οδό Πιοτρκόφσκα 137, στο Λοτζ της Πολωνίας. Βρίσκεται μπροστά από το Παλάτι του Γιούλιους Κίντερμαν και αποκαλύφθηκε στις 7 Σεπτεμβρίου 2001. Είναι κατασκευασμένο από μπρούτζο. Δείχνει τον Βουαντίσουαφ Ρέιμοντ με ένα σημειωματάριο στο χέρι, να κάθεται σε ένα μπαούλο ταξιδιού. Οι σχεδιαστές του είναι οι Ρόμπερτ Σομποτσίνσκι και Μάρτσελ Σιτένχελμ. Ο κορμός του Ρέιμοντ ζυγίζει 300 κιλά.

Το μνημείο είναι μέρος της Έκθεσης των Σπουδαίων Λοτζιανών (Galeria Wielkich Łodzian), η οποία έχει διακοσμήσει την οδό Πιοτρκόφσκα με μπρούντζινα υπαίθρια γλυπτά σε διάφορα σημεία της οδού, μνημονεύοντας διάσημους ανθρώπους που συνδέονται με το Λοτζ.

## Παραπομπές



Κατηγορία:Μνημεία στο Λοτζ
Κατηγορία:Υπαίθρια γλυπτά στην Πολωνία
Κατηγορία:Έκθεση των Σπουδαίων Λοτζιανών
Ένωση Γυναικών Ελλάδος

Η **Ένωση Γυναικών Ελλάδος** ιδρύθηκε στις 15 Σεπτεμβρίου 1976 με επικεφαλής τη Μαργαρίτα Τσαντ-Παπανδρέου αποτελώντας οργάνωση που θα προασπίζει τα δικαιώματα των γυναικών, τη χειραφέτησή των και την αναβάθμιση τους κοινωνικού τους ρόλου. Την ίδια χρονιά, άρχισε την έκδοση του περιοδικού *Ανοιχτό Παράθυρο*.

Ιδρυτικά στελέχη αποτελούν: Μαρία Βούλγαρη, Κάκια Γεννηματά, Ντιντή Γιαννοπούλου, Νίκη Διδίκα, Μαριλένα Ευαγγελάτου, Δήμητρα Καστάνη, Κική Κούτσικα, Μαρία Κυπριωτάκη, Χρυσάνθη Λαϊου – Αντωνίου, Δέσποινα Μαζαράκη, Έφη Μπιτσαξάκη, Καλλιόπη Μπουρδάρα, Μαίρη Μωραΐτου, Κατερίνα Παντελίδου, Έφη Παπαχρήστου, Άννα Παναγοπούλου, Τιτίνα Πανταζή, Αλίκη Τσαπάρα και Λίλα Χριστοφορίδου.

Το 1980 ανέλαβε την πρωτοβουλία και διοργάνωσε στην Αθήνα συνέδριο με τη συμμετοχή γυναικείων οργανώσεων από τη Γαλλία, Ισπανία, Ιταλία, Συρία, Κύπρο, Μάλτα, Λίβανο, Αίγυπτο, Ιράκ, Παλαιστίνη, Τυνησία, Λιβύη, Μαρόκο, Αλγερία, τη Σοσιαλιστική Διεθνή Γυναικών, την Πολισάριο και με έθνη-παρατηρητές το Ηνωμένο Βασίλειο και τη Γιουγκοσλαβία. Μάλιστα, από αυτό το συνέδριο, απεφασίσθη η δημιουργία του Κέντρου Γυναικών Μεσογείου.

Μέχρι το 1986, διοργάνωνε κάθε καλοκαίρι ημερίδες ευαισθητοποίησης και προβολή της ιστορίας της γυναίκας από την αρχαιότητα μέχρι το σήμερα. Παράλληλα, διοργάνωνε κινητοποιήσεις για διάφορα επίκαιρα θέματα όπως η μεταρρύθμιση του οικογενειακού δικαίου που έφερε τη νομική ισότητα μεταξύ των δύο φύλων αλλά και καμπάνιες ευαισθητοποίησης για το αυτεξούσιο της γυναίκας στο σώμα της, όπως η άμβλωση. Στην 4η Παγκόσμια Συνδιάσκεψη του ΟΗΕ για τις γυναίκες το 1995, η ΕΓΕ εισηγήθηκε πέντε θεματικές ενότητες: την υγεία, την εργασία, την παιδεία, τα ΜΜΕ και την πολιτική.

Η διοίκηση ασκείται από δεκατριμελές διοικητικό συμβούλιο του οποίου άρχεται η οικονομολόγος και πρόεδρος, Λογιάδου Δέσποινα.

## Παραπομπές


Κατηγορία:Φεμινισμός
Κατηγορία:Φεμινισμός στην Ελλάδα
Λευτέρης Κτιστάκης

Ο **Λευτέρης Κτιστάκης** είναι δικηγόρος και βουλευτής Βοιωτίας με το κόμμα της Νέας Δημοκρατίας. 

Γεννήθηκε το 1972 στη Θήβα όπου και μεγάλωσε. Σπούδασε νομική στο Δημοκρίτειο Πανεπιστήμιο Θράκης και κατά τη φοίτηση του συμμετείχε ως βασικό μέλος των ομάδων που εκπροσώπησαν τη σχολή σε δύο διαγωνισμούς εικονικής δίκης, στην έδρα του Διεθνούς Δικαστηρίου της Χάγης και στην έδρα του Οργανισμού Ηνωμένων Εθνών στη Νέα Υόρκη, αντίστοιχα.

Έλαβε diploma στις νομικές σπουδές από το University of East Anglia (Νόριτς, Μεγάλη Βρετανία), στο πλαίσιο του προγράμματος Erasmus.  

Μετά την αποφοίτησή του, παρακολούθησε μεταπτυχιακές σπουδές στο University of Exeter (Έξετερ, Μεγάλη Βρετανία) στον τομέα του Δικαίου των Επιχειρήσεων (LL.M. in International Business Legal Studies). 

Από τον Φεβρουάριο του 1998 είναι μέλος του Δικηγορικού Συλλόγου Θήβας, ασκώντας αδιάλειπτα τη δικηγορία μέχρι και στα ανώτατα δικαστήρια της χώρας (Άρειο Πάγο και Συμβούλιο της Επικρατείας) καθώς επίσης και στο Ευρωπαϊκό Δικαστήριο Δικαιωμάτων του Ανθρώπου στο Στρασβούργο.

Από τον Ιανουάριο του 2001 είναι διαχειριστής εταίρος της δικηγορικής εταιρείας "Νικ. Κτιστάκις και Συνεργάτες" της μοναδικής δικηγορικής εταιρείας στο νομό της Βοιωτίας.

Εξελέγη βουλευτής με το κόμμα της Νέας Δημοκρατίας στις βουλευτικές εκλογές του Μαΐου και του Ιουνίου 2023. 

Μιλάει την αγγλική και τη γαλλική γλώσσα και είναι παντρεμένος με την Ιωάννα Μπούτσικου, με την οποία έχουν αποκτήσει δύο δίδυμα κορίτσια, την Αναστασία και την Ευαγγελία.

Κατηγορία:Βουλευτές Βοιωτίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες δικηγόροι του 20ού αιώνα
Μνημείο του Στέφαν Γιάρατς (Λοτζ)

Το **Μνημείο του Στέφαν Γιάρατς** είναι μνημείο που βρίσκεται στο Λοτζ της Πολωνίας, το οποίο απεικονίζει τον Στέφαν Γιάρατς να κάθεται σε θέση κοινού στο θέατρο, κρατώντας ένα αντίγραφο σκηνοθέτη στο χέρι του. Οι πεζοί μπορούν να καθίσουν σε δύο άδεια καθίσματα δίπλα στο μπρούντζινο άγαλμα του ιδρυτή του Θεάτρου Ateneum στη Βαρσοβία.

Τα αποκαλυπτήρια του μνημείου έγιναν στις 10 Ιουνίου 2006, δίπλα στην πολυκατοικία στη οδό Πιοτρκόφσκα 152.

Το μνημείο είναι μέρος της Έκθεσης των Σπουδαίων Λοτζιανών (Galeria Wielkich Łodzian), η οποία έχει διακοσμήσει την οδό Πιοτρκόφσκα με μπρούντζινα υπαίθρια γλυπτά σε διάφορα σημεία της οδού, μνημονεύοντας διάσημους ανθρώπους που συνδέονται με το Λοτζ. Δημιουργοί του γλυπτού είναι οι Μάρτσελ Σιτένχελμ και Ρόμπερτ Σομποτσίνσκι.

## Παραπομπές


## Βιβλιογραφία
* 
* 

Κατηγορία:Έκθεση των Σπουδαίων Λοτζιανών
Κατηγορία:Μνημεία στο Λοτζ
Κατηγορία:Υπαίθρια γλυπτά στην Πολωνία
Μνημείο των Δημιουργών του Βιομηχανικού Λοτζ

Το **Μνημείο των Δημιουργών του Βιομηχανικού Λοτζ** είναι μνημείο αφιερωμένο στους βιομήχανους του Λοτζ, οι οποίοι ήταν οι δημιουργοί του «Βιομηχανικού Λοτζ», το οποίο βρίσκεται στη οδό Πιοτρκόφσκα 30/32, που ανεγέρθηκε τον Σεπτέμβριο του 2002.

Σε ένα τραπέζι στο στυλ της δεκαετίας του 1920, κάθονται οι τρεις βιομήχανοι από το Λοτζ, που ονομάζονται βασιλιάδες του πολωνικού βαμβακιού, οι Ίζραελ Ποζνάνσκι, Καρλ Βίλχελμ Σάιμπλερ και Χένρικ Γκρόμαν. Το μνημείο είναι μέρος της Έκθεσης των Σπουδαίων Λοτζιανών (Galeria Wielkich Łodzian), μιας ομάδας μνημείων που είναι τοποθετημένα διάσπαρτα στην οδό Πιοτρκόφσκα, η οποία δημιουργήθηκε από τον Μάρτσελ Σιτένχελμ.

## Παραπομπές



Κατηγορία:Έκθεση των Σπουδαίων Λοτζιανών
Κατηγορία:Μνημεία στο Λοτζ
Κατηγορία:Υπαίθρια γλυπτά στην Πολωνία